Diari Oficial de la Generalitat Valenciana


Sumari del DOGV 6164, del 14-12-2009 (2009/13115)

Aprovació de la memòria de retaxació de càrregues de la UA-1.
-------------------------------------------------------------

### Dades del document

Número de DOGV
:   6164

Data del DOGV
:   14-12-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/13746


Data del document
:   30-11-2009

Organisme emissor
:   Ajuntament de Moncofa

Tipus de document
:   Informació Pública

Descriptors 

:   * Moncofa
    * administració local
    * pla d'urbanisme

Aprovació de la memòria de retaxació de càrregues de la UA-1. [2009/13975]  
José Vicente Isach Clofent, alcalde president de l'Ajuntament de Moncofa, en virtut de les facultats que m'atorga l'article 21.1.r de la Llei 7/1985, de 2 d'abril, Reguladora de les Bases de Règim Local, i l'article 392.2 del ROGTU, dispose la publicació de la següent resolució al Diari Oficial de la Comunitat Valenciana:  
«Decret 868/2009  
José Vicente Isach Clofent, alcalde president de l'Ajuntament de Moncofa, en virtut de les facultats que m'atorga l'article 21 de la Llei 7/1985, de 2 d'abril, Reguladora de les Bases de Règim Local, decrete:  
Antecedents  
Per mitjà d'un escrit amb número de registre d'entrada 7555, de data 24 de juliol de 2008, Carmen Ponz Simón, en representació de la mercantil Programas de Gestión y Ordenación Urbana, SL, en qualitat d'agent urbanitzador del programa d'actuació integrada en sòl urbà denominat UA-1, presenta la memòria de retaxació de càrregues a fi de la posterior tramitació i aprovació.  
Atenent el document presentat, per mitjà de sengles decrets 1002/2008 i 1295/2008, de data 19 d'agost i 29 d'octubre respectivament, es requereix a la mercantil sol·licitant que esmene determinats punts en relació a la memòria presentada, així com que complete la documentació presentada.  
Fonaments jurídics  
La disposició transitòria tercera del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (d'ara en avant ROGTU) prevé que els procediments de programació en què l'alternativa tècnica i la proposició juridicoeconòmica hagueren sigut objecte d'aprovació definitiva amb anterioritat a l'entrada en vigor de la Llei Urbanística Valenciana es regiran per al seu compliment i la seua execució pel que preveu la Llei Reguladora de l'Activitat Urbanística. No obstant això, disposa l'apartat e) que es regiran per la Llei 16/2005, de 30 de desembre, Urbanística Valenciana (d'ara en avant LUV) el contingut, la tramitació i l'aprovació dels eventuals expedients de retaxació.  
Així mateix, l'apartat tercer de l'article 168 de la LUV disposa que la retaxació de càrregues exigirà la tramitació d'un procediment administratiu específic amb notificació i audiència de tots els propietaris afectats. De la mateixa manera aquest precepte estableix que la retaxació de càrregues no podrà suposar cap modificació o increment en la part d'elles corresponent al benefici empresarial de l'urbanitzador per la promoció de l'actuació.  
Al seu torn, l'apartat quart d'aquest precepte disposa que només serà motiu de retaxació el transcurs de dos anys des de la presentació de la proposició juridicoeconòmica per motius no imputables a l'urbanitzador, i l'aparició de circumstàncies sobrevingudes que no hagueren pogut preveure's en el moment de la redacció.  
Si el resultat de la retaxació superara el 20% de l'import de les càrregues previst en la proposició juridicoeconòmica, la quantitat que n'excedisca no podrà en cap cas repercutir als propietaris.  
El procediment observat en la tramitació d'aquesta retaxació de càrregues ha seguit, en tot cas, el que disposa l'article 390 del ROGTU, que exigeix la prèvia redacció per part de l'urbanitzador d'una memòria de retaxació de càrregues que justifica, per un costat la concurrència d'alguna de les causes tipificades en la pròpia llei i el reglament que habiliten la tramitació de l'expedient, i d'un altre, la nova taxació de les càrregues, l'exacció de la qual es pretén.  
La mencionada memòria, presentada davant d'aquesta administració, ha sigut notificada als que figuren com a interessats en l'expedient, així com en tot cas als que apareixien com a titulars registrals de drets reals inscrits sobre les finques afectades.   
Posteriorment, el corresponent edicte s'ha publicat en el Diari Oficial de la Comunitat Valenciana núm. 6007, de data 6 de maig de 2009, i aquesta publicació determina l'inici del còmput del termini de quinze dies hàbils per a formular al·legacions a la memòria de retaxació presentada.  
Durant l'esmentat període d'audiència no s'ha presentat cap al·legació.  
A este respecte consta l'informe tècnic favorable de data 18 de juny a la proposta de retaxació de càrregues presentada en què consta com a proposta de resolució l'aprovació de l'expedient de retaxació de càrregues presentat.  
Quant als efectes de la retaxació de càrregues, aquests seran els que estableixen els apartats primer i segon de l'article 393 del ROGTU.  
En el termini de 10 dies des de l'aprovació de l'expedient de retaxació, el secretari expedirà la certificació administrativa de les noves càrregues que possibilite l'ampliació, si és el cas, de les afeccions inscrites en el Registre de la Propietat. No obstant això, l'article 428 del ROGTU deixa a disposició de l'agent urbanitzador la possibilitat de sol·licitar davant de l'administració l'ampliació de l'afecció real de les parcel·les resultants de la reparcel·lació en el supòsit de l'aprovació d'un expedient de retaxació de càrregues que n'implique un augment; ampliació que l'administració haurà d'acordar per mitjà de l'expedició del certificat corresponent en el termini màxim d'un mes des de la sol·licitud.   
En conseqüència, i donat el contingut d'ambdós preceptes, haurà de ser l'agent urbanitzador el que, si és el cas, sol·licite a aquesta administració l'ampliació de l'afecció registral.  
En conseqüència, i atenent tot el que antecedeix, resolc:  
Primer. Aprovar la memòria de retaxació de càrregues de la unitat d'execució denominada UA-1.  
Segon. Notificar aquesta resolució a tots aquells que apareguen com a interessats en el procediment.  
Tercer. Publicar aquesta resolució en el Diari Oficial de la Comunitat Valenciana.»  
Tot això es publica als efectes oportuns.  
Moncofa, 30 de novembre de 2009.- L'alcalde: José Vicente Isach Clofent.